Εύα Μέντες

Η Εύα Μέντες (Eva Mendes, πραγματικό όνομα: Eva de la Caridad Méndez, γενν. 5 Μαρτίου 1974) είναι Αμερικανίδα ηθοποιός κουβανικής καταγωγής. Ξεκίνησε την καριέρα της στα τέλη της δεκαετίας του '90 και έγινε γνωστή μετά τη συμμετοχή της σε εμπορικά επιτυχημένες ταινίες όπως τα: 2 Fast 2 Furious, Hitch, Training Day, Ghost Rider και We Own the Night.

 Γεννήθηκε στις 5 Μαρτίου του 1974 στο Μαϊάμι της Φλόριντα από Κουβανούς γονείς, ενώ αργότερα και μετά το χωρισμό των γονιών της μετακόμισε με τη μητέρα της στο Λος Άντζελες όπου και μεγάλωσε. Ο πατέρας της ήταν πωλητής και η μητέρα της διευθύντρια σε δημοτικό σχολείο ενώ έχει ακόμα 3 αδέρφια. Η οικογένεια της ήταν Καθολική στο δόγμα και την ενθάρρυναν να γίνει καλόγρια.Μετά το λύκειο φοίτησε στο Πανεπιστήμιο της Πολιτείας της Καλιφόρνια σπουδάζοντας μάρκετινγκ, αλλά παράτησε τις σπουδές προκειμένου να ασχοληθεί με την υποκριτική. Ξεκίνησε την καριέρα της συμμετέχοντας σε διαφημίσεις και βιντεοκλίπ γνωστών τραγουδιστών και συγκροτημάτων, για να περάσει αργότερα σε σαπουνόπερες, τηλεοπτικές σειρές και τελικά στον κινηματογράφο. Έχει εμφανιστεί σε βιντεοκλίπ των Γουίλ Σμιθ ("Miami"), Pet Shop Boys ("Se a vida é") και Aerosmith ("Hole in My Soul"). Η πρώτη της εμφάνιση σε ταινία ήταν στη γυρισμένη για το βίντεο ταινία τρόμου Children of the Corn V: Fields of Terror. Η μεγάλη ευκαιρία της δόθηκε με το βραβευμένο Training Day. Η ερμηνεία της εντυπωσίασε και άρχισαν να της προσφέρονται ρόλοι σε μεγάλες παραγωγές. Εκτός από την ηθοποιία είναι και διεθνής εκπρόσωπος της εταιρείας καλλυντικών Revlon, συμμετέχοντας σε έντυπες και τηλεοπτικές διαφημίσεις αλλά και καμπάνιες όπως αυτή ενάντια στον καρκίνο του στήθους. Έχει ανακηρυχθεί πολλές φορές μια από τις πιο σέξι Αμερικανίδες ηθοποιούς , αλλά αρνείται να κάνει γυμνές εμφανίσεις στις ταινίες της επικαλούμενη την καθολική της ανατροφή. Εντούτοις έχει φωτογραφηθεί γυμνή για περιοδικά «υψηλής καλλιτεχνικής αισθητικής», αλλά και για διαφημιστικές εκστρατείες, όπως αυτή της φιλοζωικής οργάνωσης PETA. Η Εύα Μέντες είναι παντρεμένη με τον ηθοποιό Ράιαν Γκόσλινγκ και έχουν αποκτήσει δύο κόρες, την Εσπράλντα και την Αμάντα. 2013 - The Place Beyond the Pines 2012 - Girl in Progress 2012 - Half the Sky: Turning Oppression into Opportunity for Women Worldwide 2012 - Holy Motors 2011 - Μαχητές των Δρόμων: Ληστεία στο Ρίο (καμέο εμφάνιση) 2010 - Southbound 2010 - Χθες το βράδυ 2010 - Μπάτσοι από τον πάγκο 2009 - Διαφθορά στη Νέα Ορλεάνη 2008 - The Spirit 2008 - Γυναίκες 2007 - Cleaner 2007 - Η νύχτα μας ανήκει 2007 - Live! 2007 - Με την πρώτη (καμέο εμφάνιση) 2007 - Ghost Rider 2006 - Guilty Hearts 2005 - Απατημένες σύζυγοι 2005 - Κατάδικος του έρωτα 2005 - Hitch: Ο μετρ του ζευγαρώματος 2003 - Οι κολλητοί 2003 - Εκτός χρόνου 2003 - Κάποτε στο Μεξικό 2003 - Οι Μαχητές των Δρόμων 2 2002 - Κλέφτες διαμαντιών 2001 - Ημέρα εκπαίδευσης 2001 - Έξοδος κινδύνου 2000 - Το ξύπνημα των θρύλων: Η επιστροφή 2000 - The Disciples (Τηλεταινία) 1999 - "V.I.P." (Σειρά, 2 Επεισόδια) 1999 - Ο Αδελφός μου είναι σκέτο Γουρούνι 1998 - "Mortal Kombat: Conquest" (Σεζόν 1, Επεισόδιο 11) 1998 - Τρελές νύχτες στο Ρόξμπερι 1998 - Ο δολοφόνος με το δρεπάνι 5 1998 - "ER" (Σειρά, 1 Επεισόδιο) Συνέντευξη για την ταινία Ghost Rider